
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/41/2026 8726201472 27. 05. 2026 JUDr. Dagmar Soliarová ECLI:SK:OSPP:2026:8726201472.3
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, v právnej veci navrhovateľky: A. B., nar. XX.XX.XXXX, bytom C. XX/XX, XXX XX D. E., proti odporcovi: A. B., nar. XX.XX.XXXX, bytom C. XX/ XX, XXX XX D. E., v konaní o rozvod manželstva spojený s úpravou rodičovských práv a povinností k mal. deťom: A. B., nar. XX.XX.XXXX a A. B., nar. XX.XX.XXXX, zast. opatrovníkom Úradom práce, sociálnych vecí a rodiny Poprad, takto rozhodol: Súd manželstvo účastníkov konania A. B., F. E. a G. A. B., uzavreté dňa X.XX.XXXX, zapísané v knihe manželstiev matričného úradu H. D., vo zväzku XX, ročník XXXX, na strane 16, pod poradovým číslom 86 r o z v á d z a . II. S c h v a ľ u j e rodičovskú dohodu na čas po rozvode v tomto znení: - Z v e r u j e maloleté deti: A. B., nar. XX.XX.XXXX a A. B., nar. XX.XX.XXXX do osobnej starostlivosti matky, s tým, že obaja rodičia sú povinní a oprávnení ich zastupovať v bežných veciach a spravovať ich majetok. - Z a v ä z u j e otca prispievať na výživu mal. dieťaťa: A. B., nar. XX.XX.XXXX sumou 190,- eur mesačne a na výživu mal. dieťaťa: A. B., nar. XX.XX.XXXX sumou 160,- eur mesačne, ktoré je otec povinný platiť do rúk matky vždy do 15. dňa v mesiaci vopred počnúc dňom právoplatnosti rozsudku o rozvode. - Otec je opravený stretávať sa s mal. deťmi každý nepárny víkend od piatku od 15:00 hod. do nedele do 17:00 hod. Otec si prevezme mal. deti v mieste bydliska matky a tam ich aj odovzdá. Matka je povinná mal. deti na styk riadne pripraviť. III. Žiaden z účastníkov
nemá
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP.
Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

